நான் அவ்வப்போது எனது தனிப்பட்ட கருத்துக்களை தெரிவிப்பதற்கு மன்னிக்கவும். ஏதோ இது குறித்து கூற வேண்டும் என தோன்றியது.  
வழக்கில் இல்லாத சொற்களுக்கு புது கலைசொற்களை பயன்படுத்துவதில் தகுந்த முறையில் புகுத்துவது தவறேதும் இல்லை.  
அதே வேளையில், தமிழ்வழிய நூல்களில் பரவலாக அறியப்படும் கலைச்சொற்களை விடுத்து மாற்று சொற்களை பயன்படுத்துவதில் எனக்கு உடன்பாடில்லை.  
த.வியில் உள்ள பல கலைச்சொற்கள் தமிழ் வழிய மாணவர்களே கூட புரியாத நிலை உள்ளது. உதாரணமாக உலோகம் என்பதை தமிழ் வழியத்திலும் பிற ஊடங்களும் பயன்படுத்தும் நிலையை அதை **மாழை** என் குறிப்பிடும் துணைப்பயன்பாட்டை உருவாக்கி அதை முன்னிலைப்படுத்த வேண்டிய வேண்டியதன் அவசியம் என்ன ? அதே போல் வைரஸ், பாக்டீரியா என தமிழ் வழிய மாணவர்களே படிக்கும் நிலையில் அவற்றை கோலுரு நுண்ணுயிரி எனவும், தீ நுண்மம் எனவும் மறு பெயரிட அவசியமென்ன? நேர்மின்னி(புரோட்டான்), எதிர்மின்னி(எலக்ட்ரான்), நொதுமி(நியூட்ரான்) போன்ற புதிய பயன்பாடுகளும் இவற்றுள் அடங்கும். ஒரு தமிழ் வழிய அறிவியல் மாணவனுக்கு Liquid என்பதை திரவமாகவும் Gas என்பதை வாயுவாகவும் அறியப்படும் நிலையில் அதை மாற்ற முனைவதேன்?  
மாண்வர்கள் தங்களுக்கு படித்த வழக்குகளைத் தான் காண விரும்புவர்,புதிய வழக்குகளை அல்ல. அப்படி புது வழக்குகளை புகுத்த முற்பட்டால் யாரும் த.வியை நாட மாட்டார்கள். இங்குள்ள பெரும்பாண்மையோர் தமிழார்வலர்களாக இருக்கலாம் இலக்கண இலக்கியத்தை ஆராய்ந்து புதுக்கலைச்சொற்களை உருவாக்கலாம், அதேசமயம் ஒரு சராசரி தமிழ் வழிய மாணவனை குறித்து தாங்கள் நினைத்து பார்க்க வேண்டும்.ஆங்கில வழி மாணவர்களை விட்டொழியுங்கள் குறைந்தபட்சம் தமிழ் வழிய மாணவர்களுக்காவது புரியும் வண்ணம் சொற்கள் இருத்தல் வேண்டும்.  
ஒன்று தமிழக் கலைச்சொல்லை பயன்படுத்த வேண்டும் அல்லது இலங்கை கலைச்சொல்லை பயன்படுத்த வேண்டும், அதை விடுத்து புதுச்சொல்லை பயன்படுத்துவதில் சிறிதும் உடன்பாடில்லை. இந்நிலை நீடித்தால் ஒரு கட்டுரை அக்கட்டுரையில் உள்ள கலைச்சொல்லை ஆக்கியவருக்கு மட்டுமே புரியும் நிலை ஏற்பட்டுவிடும்.  
கலைச்சொற்களை மாற்றவோ இல்லை திருத்தவோ இது இடம் கிடையாது.  
ஆரம்ப நிலையிலேயே இதை சரி செய்து கொள்ள வேண்டுகிறேன். <hiero> w-i:n-d </hiero>வினோத் 07:31, 3 ஜனவரி 2008 (UTC)
: ஆம். பாடநூல்களில் உள்ள வழக்கை முன்னிலைப்படுத்தலாம் என்றே நானும் கருதுகிறேன். ஏனெனில் இக்கட்டரைகளின் முக்கியப் பயனாளிகள் மாணவர்களாவே இருக்கக் கூடும் என்ற நிலையில் விக்கிப்பீடியாவிற்கும் அவர்களுக்கும் உள்ள இடைவெளியைக் கூட்டும். பாடநூல் வழக்கை முன்னிலைப்படுத்தி அதற்கான தமிழ்ச்சொற்களை அடைப்புக்குறிக்குள் தரலாம். அதன்மூலம் சொற்களும் அறிமுகமாகும். கட்டுரை நடையும் படிக்கும் மாணவர்களுக்கு எளிதாக இருக்கும். தக்க சமயத்தில் அனைவரின் கவனத்திற்கும் இக்கருத்தைக் கொண்டு வந்ததற்கு நன்றி வினோத். --சிவகுமார் <sup>\பேச்சு</sup> 08:04, 3 ஜனவரி 2008 (UTC)  
முதற்கண் உங்கள் கருத்துகளுக்கு நன்றி. நீங்கள் கூறுவதை நன்கு உணர்வேன். தமிழ்பாடநூல்களில் (11 வகுப்பு), திரிகோணமிதி என்றே கொடுத்துள்ளார்கள். கேரளப் பாடநூல்கள் கூட முக்கோணவியல் என்று பெயர் தந்திருக்கும் பொழுது திரிகோணமிதி என்று 21 ஆம் நூற்றாண்டில் தமிழில் கூறுவதை எப்படி ஏற்றுக்கொள்ளமுடியும்? உஷ்ணம், ரசாயனம் என்றும் ஒரு காலத்தில் பாடநூல்களில் பயன்படுத்தினார்கள். இன்றைய இயற்பியலிலும் வேதியியலிலும் வகுப்புக்கு வகுப்பு கலைச்சொற்கள் மாறுபடுகின்றன. எலக்ட்ரான், புரோட்டான், நியூட்ரான் என்னும் சொற்களையோ, லேசர், ரேடார், ரேடியோ முதலான சொற்கள் ஆள்வதையோ தவறென்று நான் சொல்லவில்லை. எலக்ட்ரானுக்கு எதிர்மின்னி என்றும், புரோட்டானுக்கு நேர்மின்னி என்றும் சொல்வதில் குழப்பம் ஏதும் இருக்கத் தேவையில்லை. இன்னும் சொல்லப்போனால், குழப்பம் குறைவாக இருக்கும். நியூட்ரான் என்பதற்கு நொதுமி என்பது புதிதாக இருக்கும். ஒப்புக்கொள்கிறேன். ஆனால் நியூட்ரான் என்பதும் புதிதாக இருப்பதுபோல அதுவும் ஒன்று என்று எடுத்துக்கொள்ள என்ன தயக்கம்? வலைப்பதிவுகளில்கூட பலர் புரோட்டானுக்கு என்ன தமிழ்ச்சொல் போன்ற முறையில் கேட்டுவருகின்றனர். தமிழ்வழி அறிந்தால் சற்று கூடுதலான "நெருக்கம்", புரிதல் நிகழ்கின்றது. தாய்மொழியில் பயிலும் பொழுது "அறிவு" சிறப்பாக "இயங்குகின்றது", "தொழில்படுகின்றது" (உள்ளுக்குள் கேள்விகள் இயல்பாய் எழுந்து, மேலும் ஆழ்ந்த புரிதல் நிகழ்கின்றது) (passive learning and active learning). உலோகம் என்பதை ஏன் மாழை என்று அழைக்க வேண்டும்? உலோகம் என்றே கூறலாம். ஆனால் மாழை என்பதை ஏன் எதிர்க்க வேண்டும்? நான் ஏன் மாழை என்று எழுதுகிறேன் என்பதை பேச்சு:உலோகம் என்னும் பக்கத்தைப் பாருங்கள் விளங்கும். உலோகம் என்னும் சொல்லுடன் தொடர்புடைய தமிழ்ச் சொற்களைத் தேடி பாருங்கள். உஷ்ணம் என்னும் சொல்லோடு (சொல்வடிவோடு) தொடர்புடைய சொற்களைத் தேடிப்பாருங்கள். அதே நேரத்தில் வெப்பம், வெம்மை, வெய்யில், வெந்நீர், வெப்பு, வேக்காடு, வெந்து என்று எத்தனை சொற்களுடன் ஆழத் தொடர்பு கொண்டு நிற்கிறது என்று பாருங்கள். காற்றுக்கு வளி என்பது புதிய சொல் இல்லை. சூறாவளி, "வளி முதலா எண்ணிய மூன்று", வளிமண்டலம் என்றெல்லாம் வழக்கில் உள்ள சொல். திண்ணை போன்ற இணைய இதழ்களில் கூட *வளி அடுப்பு* (gas stove) என்று பயன்படுத்தி உள்ளார்கள். வளி--> வளிமம் எளிதான சொல். அறிவியல் அகராதிகளிலும் (எடுத்துக் காட்டாக *அ.கி மூர்த்தி*). உள்ள சொல். நீர்மம் என்பதும் அப்படியே. தண்ணீர், கண்ணீர், நீர்த்த, "நீர்பூத்து இருக்கின்றது" என்று பல இடங்களில் பொதுவழக்கில் உள்ள சொல். திரவம் என்னும் சொல்லுக்குத் தொடர்பான சொற்களைத் தேடிப்பாருங்கள்! மேலும் நீர்மம் என்னும் சொல்லும் (பாடநூல்களில்) வழக்கில் உள்ள சொல். CIIL (Central Institute for Indian Languages, Mysore) நிறுவனத்தில் 9 ஆம் வகுப்புக்கான அறிவியல் பாடத்தில் நீர்மம் என்னும் சொல்லை ஆள்கிறார்கள் இங்கே பார்க்கவும். (அங்கே "வாயுக்களையும் நீர்மங்களையும் பாய்பொருள்கள் என்கிறோம்" என்று வாயு என்னும் சொல்லையும் பயன்படுத்தி உள்ளனர்). கலைக்களஞ்சியமாகிய இதில் தரமான சொல்லாட்சிகளை எடுத்தாள வேண்டும் (பிற சொற்களை பிறைக்குறிகளுக்குள் தந்தோ, வழிமாற்று பக்கங்கள் அமைத்தோ உதவ வேண்டும்). கடைசியாக இன்று இருக்கும் தொழில்நுட்பத்தால், மீசுட்டு (hypertext) வழி எளிதாக எதனையும் அறிந்து கொள்ளலாம். புரியாமல் விழிக்க வேண்டியதில்லை. அதென்ன "மாழை" என்று விக்கித்து நிற்க வேண்டியதில்லை (யாரையும் தேடி அலையவும் வேண்டியதில்லை, அலையவும் கூடாது). ஆங்கிலத்தில் ellipse என்றால், அது என்ன என்று எப்படி அறிந்து கொள்கிறோம்? அப்படி ஏன் தமிழில் அறியத் தயங்குகிறோம்? ஆங்கிலத்தில் Abugida என்று ஒரு சொல் தட்டுப்பட்டால், அது என்ன என்று எப்படி அறிந்து கொள்கிறோமோ அப்படித் தமிழிலும் புரியாத சொற்களாக ஏதும் தட்டுப்பட்டால், அதனைப் புரிந்து கொள்ளுமாறு அழகுடன் இங்கு வசதிகள் செய்து தரலாம். பாடநூலகளும் இப்படி மீசுட்டு கொண்ட வடிவங்களில் வந்துகொண்டிருக்கின்றன. தமிழ்நாடு, இலங்கை கலைச்சொற்கள் வேறுபாடுகள் இன்னொரு சிக்கல். --செல்வா 15:36, 3 ஜனவரி 2008 (UTC)  
தமிழ் வழிய பாட புத்தகத்தில் முக்கோணவியல் என்றே உள்ளது :-)). பழக்கப்பட்ட சொல் இருக்கும் போது அதைத்தான் நான் முன்னிலைப்படுத்த வேண்டும். சிவகுமார் கூறியது போல, புதுச்சொல்லாக்கத்தை வேண்டுமானால் நாம் அடைப்புக்குறிக்குள் தரலாம். ஒருவர் படிக்கும் போது தங்களுக்கு பழக்கப்பட்ட சொற்கள் வருவதையே விரும்புவர். இல்லையெனில் மொழி நடை அன்னியப்பட்டு விடும், யாரும் த.வியை நாடமாட்டார்கள். கலைச்சொல்லை மாற்ற வேண்டியது தமிழக அரசு மற்று இலங்கை அரசுகளின் வேலை. கலைக்களஞ்சியத்தின் பணி வழக்கில் உள்ளவற்றை பயன்படுத்துதல். பொதுவழக்கு மாறும் போது இங்கு மாற்றம் தானாக நிகழும். திடீரென்று கலைக்களஞ்சிய வழக்கு என்று ஒன்றை உருவாக்குவது சரியல்ல, கலைக்களஞ்சியத்துக்காக யாரும் பாடவழக்கை மாற்ற போவதில்லை. வழக்கில் இல்லையெனில் புதுச்சொல்லாக்கம் தவறில்லை, அதே சமயம் காலம் காலமாக பயன் படுத்தி வரும் வழக்கை(உலோகம்) மாற்றுவது சரியல்ல. உலோகம் தமிழாகவே அறியப்படும் நிலையில் அதை மாற்ற வேண்டிய அவசியெமென்ன. இப்படி அனைத்துச் சொற்களுக்கும் வடமொழி மூலத்தை ஆராய்ந்து நீக்குவதும் சரியல்ல.  
இலங்கை வழக்கு மற்றும் தமிழ் வழக்கை மாறி மாறி அடைப்புக்குறிக்குள் தரலாம். <hiero> w-i:n-d </hiero>வினோத் 16:35, 3 ஜனவரி 2008 (UTC)